**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



## Száma: C/2469/2025 Tárgy: 2024. évi Maradvány elszámolása

## Előterjesztő: dr. Csáky András polgármester Melléklet: 2 db

Szakmai előterjesztő: Sipos Nikoletta pénzügyi irodavezető

Ügyintéző: Ujszászi Gabriella pénzügyi ügyintéző

**ELŐTERJESZTÉS**

Cegléd Város Önkormányzata Képviselő-testületének 2025. május 15-i ülésére

**Tisztelt Képviselő-testület!**

*Az államháztartásról szóló 2011. évi CXCV törvény* 86. § (5) bekezdése értelmében a helyi önkormányzat a beszámoló részeként készíti el az Önkormányzat maradvány-elszámolását.

*Maradvány fogalma:* a költségvetési év során a bevételek és kiadások különbözete, amely az alaptevékenység bevételei és kiadásai tekintetében a költségvetési maradvány.

*Ávr. 149. § (1) A költségvetési maradványt az éves költségvetési beszámoló készítésekor kell megállapítani az államháztartási számviteli kormányrendelet előírásainak megfelelően.*

*Áht. 86. § (5) Az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.*

*Ávr. 155. § (1) Az államháztartás önkormányzati alrendszerébe tartozó költségvetési szerv költségvetési maradványából az irányító szervet megillető rész számítását az irányító szerv határozza meg.*

*(2) Az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével, határozatával egy időben állapítja meg, és - szükség esetén - módosítja költségvetési rendeletét, határozatát.*

Az elszámolást az alábbiak szerint terjesztjük a Tisztelt Képviselő-testület elé:

|  |  |  |
| --- | --- | --- |
| **Cegléd Város Önkormányzata** **2024. évi összesített**  **Maradvány kimutatása** | | |
|  | Levezetése a kormányrendeletben foglaltak szerint: |  |
|  | **Megnevezés** | **Összeg Ft-ban** |
| 01 | Alaptevékenység költségvetési bevételei | 8.671.676.688 |
| 02 | Alaptevékenység költségvetési kiadásai | 10.129.742.581 |
| **I.** | **Alaptevékenység költségvetési egyenlege (=01-02)** | **-1.458.065.893** |
| 03 | Alaptevékenység finanszírozási bevételei | 5.339.446.296 |
| 04 | Alaptevékenység finanszírozási kiadásai | 3.622.711.566 |
| **II.** | **Alaptevékenység finanszírozási egyenlege (=03-04)** | **1.716.734.730** |
| **A)** | **Alaptevékenység maradványa (I+II)** | **258.668.837** |
| III. | Vállalkozási tevékenység költségvetési egyenlege | 0 |
| IV. | Vállalkozási tevékenység finanszírozási egyenlege | 0 |
| **B)** | Vállalkozási tevékenység maradványa | **0** |
| **C)** | **Összes maradvány** | **258.668.837** |
| **D)** | **Alaptevékenység kötelezettségvállalással terhelt maradványa** | **258.668.837** |
| **E)** | **Alaptevékenység szabad maradványa (A-D)** | **0** |
| **F)** | Vállalkozási tevékenységet terhelő befizetési kötelezettség | **0** |
| **G)** | Vállalkozási tevékenység felhasználható maradványa | **0** |

Az 1. melléklet Cegléd Város Önkormányzata 2024. évi összesített költségvetési maradványát mutatja.

Az alaptevékenység önkormányzati szintre összesített maradványa **258.668.837 Ft** melynekmegbontása:

* intézmények: 9.460.872 Ft;
* önkormányzat: 249.207.965 Ft.

**Az Áht 86. § 5.) bek. az alábbiakat határozza meg:**

*„Az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.”*

Az **Intézményeknél 9.460.872** **Ft** – a fentiekben hivatkozott jogszabály alapján – nem kerül elvonásra, mert a teljes összeg kötelezettségvállalással terhelt maradvány.

**A 2024. évi beszámoló alapján az önkormányzat maradványa 249.207.965 Ft.**

A kötelezettségvállalások ki nem fizetéséből származó azon rész, amelyekre a kötelezettségvállalás a költségvetési év kiadási előirányzatai terhére történt, de a pénzügyi teljesítés áthúzódik a költségvetési évet követő év június 30-ig:

* Költségvetési évben esedékes kötelezettségek: 321.953.348 Ft,
* Költségvetési évet követ követően esedékes kötelezettségek: 192.055.629 Ft.

A 2025. évi költségvetésben működési költségekre javasoljuk igénybe venni 249.207.965 Ft maradvány összegét.

A költségvetésben megtervezett maradvány összege 129.855.026 Ft.

A maradvány összegét 119.352.939 Ft összeggel növelni szükséges az önkormányzatnál.

Javaslat a maradvány rendezésére:

* finanszírozási bevétel növekedik 119.352.939 Ft-tal,
* dologi kiadás növekedik 119.352.939 Ft-tal.

Az előterjesztést a Pénzügyi Ellenőrző Bizottság és a Gazdasági Bizottság véleményezi.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint (2) bekezdésben foglaltakra figyelemmel, **nyilvános ülés** keretében, az 50. § alapján – figyelemmel a 42. § 7. pontjára - **minősített szavazati arány**t igényel.

###### Cegléd, 2025. május 05.

###### dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Megállapítja Cegléd Város Önkormányzata 2024. évi maradványát 258.668.837 Ft-ban az 1. melléklet szerint.
2. Elfogadja Cegléd Város Önkormányzata és Intézményeinek 2024. évi maradvány kimutatását a 2. mellékletben foglaltak szerint.
3. Az Intézmények 2024. évi maradványát 9.460.872 Ft összegben állapítja meg, ami fedezetet képez a mérlegben kimutatott kötelezettségekre.
4. Az Önkormányzat 249.207.965 Ft maradványát a megtervezett működési és felhalmozási kiadások teljesítésére fordítja.

**4.1.** Az Önkormányzat költségvetésében az alábbi előirányzat-módosítás szükséges:

**4.1.1.** finanszírozási bevétel növekedik 119.352.939 Ft-tal;

**4.1.2** dologi kiadás növekedik 119.352.939 Ft-tal.

1. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: dr. Csáky András polgármester

A határozatot kapja:

1. Pénzügyi Iroda
2. valamennyi intézmény

Láttam:

Dr. Diósgyőri Gitta

címzetes főjegyző