Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/2469/2025.  Előterjesztő: dr. Csáky András polgármester  Szakmai előterjesztő: Sipos Nikoletta pénzügyi irodavezető  Ügyintéző: Ujszászi Gabriella pénzügyi ügyintéző | Tárgy: Beszámoló Cegléd Város Önkormányzatának 2025. I. negyedévi pénzügyi helyzetéről |

**ELŐTERJESZTÉS**

Cegléd Város Önkormányzata Képviselő-testületének 2025. május 15-i ülésére

**Tisztelt Képviselő-testület!**

Cegléd Város Önkormányzata 2025. I. negyedévi pénzügyi helyzetéről az alábbi tájékoztatást adom:

Az önkormányzat I. negyedévi gazdálkodásáról és pénzügyi helyzetéről készített beszámolót a 2025.03.31-ig jóváírt bevételek és elszámolt kiadások már rendelkezésre álló adatai alapján, illetve a főkönyvi könyvelés adott időszakra rögzített adatai alapján készítettük el.

2025. március 31-én fennálló követelések, és nyilvántartott szállítói tartozások:

Vevőállomány:

|  |  |
| --- | --- |
| Napok | Összeg |
| 0-30 nap között lejárt | 2.710.505 Ft |
| 31-60 nap között lejárt | 272.035 Ft |
| 61-90 nap között lejárt | 437.786 Ft |
| 90 napon túl lejárt | 10.808.935 Ft |
| **Összesen:** | **14.229.261 Ft** |

|  |  |
| --- | --- |
|  |  |

Szállítói állomány:

|  |  |
| --- | --- |
| Napok | Összeg |
| 0-30 nap között lejárt | 118.892.640 Ft |
| 31-60 nap között lejárt | 56.576.733 Ft |
| 61-90 nap között lejárt | - |
| 90 napon túl lejárt | - |
| **Összesen:** | **175.469.373 Ft** |

Az önkormányzat nyilvántartott vevőállománya 14.229.261 Ft.

Tartalma: továbbszámlázott közüzemi díjak és telefonszámlák, kiszámlázott bérleti díjak, gyermekétkeztetési díjak.

Szállítói tartozás: 175.469.373 Ft, ami többek között közüzemi díjakat, telefon-és internet díjakat, hirdetési díjat, köztisztasági feladatok, út-és árok karbantartás, közlekedési táblák, útjelfestések, parkoló üzemeltetést, csapadékvíz elvezető árok karbantartását, ebrendészeti feladatok ellátásának díját, közterület-fenntartást, vásárolt élelmezés díját, takarítás díját, kártevőirtás, háziorvosi helyettesítési díjakat, közművagyont érintő munkálatok díját, továbbá kisebb összegű szállítói számlákat tartalmaz.

**I. Bevételek**

1. **Az önkormányzat állami támogatásból származó bevételei**:
2. Állami támogatás: **485.205.801 Ft**

Az állami bevételeket az önkormányzat a feladat-finanszírozás elve szerint nettó finanszírozás keretében megkapta.

1. **Működési bevételek:**

* TOP\_PLUSZ-3.1.3-23-PT1-2024-00009 Helyi humán fejlesztések Cegléden pályázatra 51.407.829 Ft támogatási előleget kaptunk.

1. **Helyi adóbevételek:**

A helyi adó 2025. I. negyedéves teljesítése összesen 1.031.111.284 Ft. Az iparűzési adó I. negyedévi bevétele 1.000.543.059 Ft-ban teljesült, ami az éves előirányzat 29,45 %-a. Az építményadóból befolyt összeg 14.806.933 Ft, ami a tervezett összeg 3,9 %-a. A magánszemélyek kommunális adó bevétele 3.877.458 Ft, ez az előirányzat 1,02 %-a. Az idegenforgalmi adó bevétele 8.675.150 Ft. Pótlék, bírság bevétel 1.727.950 Ft.

|  |  |  |  |
| --- | --- | --- | --- |
| **Megnevezés** | **2024. I. negyedév bevétele (Ft)** | **2025. évi előirányzat (Ft)** | **2025. I. negyedév bevétele (Ft)** |
| **Helyi iparűzési adó** | 1.051.195.825 | 3.397.647.000 | 1.000.543.059 |
| **Építményadó** | 133.959.243 | 380.000.000 | 14.806.933 |
| **Kommunális adó** | 38.752.164 | 110.000.000 | 3.877.458 |
| **Idegenforgalmi adó** | 2.297.500 | 30.000.000 | 8.675.150 |
| **Pótlék, bírság** | 2.419.453 | 20.000.000 | 1.727.950 |
| **Talajterhelési díj** | 716.506 | **---** | 1.480.734 |
| **Összesen** | **1.229.340.691** | **3.937.647.000** | **1.031.111.284** |

1. **Felhalmozási bevételek:**
2. TOP\_PLUSZ-1.1.3-23-PT1-21-00031 Gyógyászati épületbővítmény Ceglédi Termálfürdőben: 257.100.000 Ft támogatási előleget kaptunk.
3. Ingatlan értékesítésből és lakástörlesztésből származó bevétel:

* ingatlan értékesítés az I. negyedévben nem volt;
* lakástörlesztés: 1.571.485 Ft.

1. **Néhány bankszámla és pénztár egyenleg 2025. 03. 31-én:**

|  |  |
| --- | --- |
| Pénztár (Cegléd Város Önkormányzata) | 428.460 Ft |
| Önálló költségvetési elszámolási számla | -204.897.913 Ft |
| Szennyvízcsatorna fejlesztési alap | 10.716.855 Ft |
| Strandfürdő energetikai korszerűsítése TOP\_PLUSZ-2.1.1-21 | 13.320.298 Ft |
| Ceglédi Ipari Park III. ütem TOP\_PLUSZ-1.1.1-21 | 8.917.601 Ft |
| Autista nappali ellátó kialakítása TOP\_PLUSZ-3.3.2-21 | 6.809.760 Ft |
| Belterületi út felújítása (Török Ignác u.) TOP\_PLUSZ-1.2.3-21 | 12.377.775 Ft |
| Gyógyászati épületbővítmény a Termálfürdőben TOP\_PLUSZ-1.1.3-21 | 264.950.500 Ft |
| Helyi humán fejlesztések TOP\_PLUSZ-3.1.3-23 | 46.233.036 Ft |

A feladatok pénzügyi teljesítése során az önkormányzat folyószámlahitel igénybevételével élt,

a rendelkezésre álló összeget folyamatosan igénybe vesszük a bevételek alakulásának ütemében.

**II. Kiadások**

1. **Működési kiadások:**

Az önkormányzat intézményeinekműködtetéséhez, azaz az alapfeladatok ellátásához kapcsolódóan adódtak szállítói tartozások, melyeket pénzügyileg részben rendeztünk. Az önkormányzati szinten realizálódott működési bevételekkel és az I. negyedévi adóbefizetési kötelezettség teljesítésével, valamint az állami támogatással a vállalt kötelezettségeinket részben teljesítettük.

Gazdasági társaságok működési célú támogatásai az I. negyedév végéig:

1. Ceglédi Sportcsarnok Kft.: 35.149.755 Ft;
2. Ceglédi TV Közhasznú Nonprofit Kft.: 25.637.499 Ft;
3. Kossuth Művelődési Központ Nonprofit Kft.: 42.399.450 Ft;
4. Várvag Nonprofit Kft.: 46.500.000 Ft;
5. Ceglédi Városfejlesztési Kft.: 9.626.514 Ft;

Ceglédi Többcélú Kistérségi Társulás állami támogatása: 129.297.073 Ft.

1. **Visszatérítendő és vissza nem térítendő működési és felhalmozási célú támogatások kiadásai:**

Visszatérítendő támogatás:

* Ceglédi Termálfürdő Kft. részére 25.000.000 Ft likviditási problémák kezelésére.

Vissza nem térítendő támogatások:

* Ceglédi Termálfürdő Kft. részére 37.500.000 Ft;
* Toldy Ferenc Kórház ápolói ösztöndíj 2024. II. félévi támogatása 2.800.000 Ft;
* Bursa Hungarica ösztöndíj 950.000 Ft;
* Szőlőtő Alapítványnak kulturális rendezvények rendezéséhez adott támogatás 580.000 Ft ;
* Magyar Máltai Szeretetszolgálat új körzetének gépkocsi 8.000.000 Ft.

1. **Jelentősebb beruházások és felújítások:**

- TOP\_PLUSZ-1.1.3-23-PT1-21-00031 Gyógyászati épület bővítésére 40.650.000 Ft fordítottunk;

- Szellő utca ivóvíz hálózat kiépítése II. ütem 5.917.749 Ft-ot fizettünk;

- Út-és járdaburkolatok kátyúzása 22.843.989 Ft -ba került a Flaszter Kft. számlája alapján;

- Közművagyont érintő munkálatok 21.539.200 Ft-ot költöttünk.

Tisztelt Képviselő-testület!

Kérem, hogy a 2025. I. negyedévi pénzügyi helyzetről készített beszámolót megtárgyalni szíveskedjenek.

Az előterjesztést a **Pénzügyi Ellenőrző Bizottság** és a **Gazdasági Bizottság** megtárgyalja. A Bizottságok véleménye a Képviselő-testület ülésén helyben kerül kiosztásra jegyzőkönyvi kivonat formájában.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint (2) bekezdésben foglaltakra figyelemmel, **nyilvános ülés** keretében, az 50. § alapján – figyelemmel a 42. § 7. pontjára - **minősített szavazati arány**t igényel.

Cegléd, 2025. május 05.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Elfogadja Cegléd Város Önkormányzatának 2025. I. negyedévi pénzügyi helyzetéről készített beszámolót.
2. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnalFelelős: Dr. Csáky András polgármester

A határozatot kapja:

1. Pénzügyi Iroda

Láttam:

Dr. Diósgyőri Gitta

címzetes főjegyző